ཡང་ཕྱི་ལོ་༢༠༡༨ཟླ་༩ཚེས་༦ཉིན་རྔ་པ་ཀིརྟི་དགོན་པའི་གྲྭ་གཞོན་བསྟན་འཛིན་དགེ་ལེགས་ལགས་རང་ལོ་༡༨ཡིན་པ་ཁོང་གིས་རྔ་པའི་རྫོང་མཁར་ནས་བོད་ལ་རང་དབང་དགོས་པའི་སྐད་འབོད་བྱས་པར།དེ་མ་ཐག་ཉེན་རྟོག་པས་འཛིན་བཟུང་བཙན་ཁྲིད་བྱས་ཏེ་ད་ལྟ་བཀག་ཉར་བྱས་ཡོད་འདུགཁོང་གི་ཕ་ཡུལ་རྔ་པ་རྨེའུ་རུ་མ་རུ་ཆེན་གཉིས་པའི་ཡོ་ཚང་དང་།ཕ་མིང་ལ་མ་ཉོ།མ་མིང་དཀོན་སྒྲོན་ཡིན་ཅིང་།ཁོང་གིས་སྐད་འབོད་མ་བྱས་གོང་དུ་སྔ་ཕྱི་བྱས་ནས་རྩོམ་ཡིག་གཉིས་བྲིས་ཏེ་སྐད་འཕྲིན་བར་སྟོང་དུ་བཞག་ཡོད་པ་ཟུར་གསལ་ལྟར་དང་།རྒྱུན་དུ་མྱུག་མིང་ལ་ས་རིན་བཀོལ་ནས་རྩོམ་ཐུང་མང་པོ་འབྲི་མཁན་ཞིག་ཀྱང་ཡིན་འདུགད་ལྟ་གང་དུ་བཀག་ཉར་བྱས་ཡོད་པ་སོགས་ཞིབ་ཕྲའི་གནས་ཚུལ་ད་བར་ཤེས་རྟོགས་མ་བྱུང་།